Քեթրին Լի Բեյթս

**Քեթրին Լի Բեյթս** (, ), ամերիկացի բանաստեղծուհի։ Հայտնի է որպես «America the Beautiful» («Ամերիկան հրաշալի է») օրհներգի տեքստի հեղինակ, ինչպես նաև Միսսիս Սանտա Կլաուսի կերպարի ստեղծողը «Goody Santa Claus on a Sleigh Ride» (1889) բանաստեղծության մեջ։

## Կենսագրություն
thumb|left|Goody Santa Claus-ի առաջին հրատարակություններից մեկի շապիկը
Քեթրին Բեյթսը ծնվել է Ֆալմուտում, Մասաչուսեթս նահանգ, բողոքական քահանա Վիլյամ Բեյթսի և նրա կին Կորնելի Ֆրենսիս Լիի ընտանիքում։ 1872 թվականին Քեթրինն ավարտել է Needham-ի միջնակարգ դպրոցը, 1875 թվականին՝  
Newton High School ավագ դպրոցը, իսկ 1880 թվականին՝ Ուելսլի քոլեջը՝ բակալավրի աստիճանով։ 1880–81 թվականներին դասավանդել է Նեյթիկի (Մասաչուսեթս) միջնակարգ դպրոցում, իսկ 1885-ից 1889 թվականներին՝ Ուելսլիի Dana Hall School դպրոցում, որից հետո անցել է աշխատանքի Ուելսլիի քոլեջում՝ որպես ասպիրանտ, 1891-93 թվականներին, որից հետո ստացել է մագիստրոսի աստիճան և դարձել անգլերենի և գրականության պրոֆեսոր։ 1890-91 թվականներին սովորել է Մեծ Բրիտանիայի Օքսֆորդի համալսարանում. Ուելսլիի քոլեջում դասավանդելու ընթացքում Քեթրին Բեյթսն ընտրվել է այդ ժամանակ առաջացած «Pi Gamma Mu» պատվավոր ընկերության անդամ՝ պատմության և քաղաքականության հանդեպ ցուցաբերած հետաքրքրությունների շնորհիվ։

Բեյթսը բազմաթիվ չափածո ստեղծագործությունների, մանկական և ճանապարհորդությունների մասին գրքերի հեղինակ է։ Մասնավորապես, 1889 թվականին «Goody Santa Claus on the Sleigh Ride» բանաստեղծության մեջ նա առաջին անգամ գլխավոր հերոս է դարձրել Սանտա Կլաուսի կնոջը՝ Միսսիս Սանտա Կլաուսին։

Պարբերաբար տպագրվել է այնպիսի պարբերականներում, ինչպես Atlantic Monthly, The Congregationalist, Boston Evening Transcript, Christian Century, Contemporary Verse, Lippincott’s and Delineator-ը՝ երբեմն «*Ջեյմս Լինքոլն*» գրական անվամբ։
right|thumb|220px|Քեթրին Բեյթսի գերեզմանը Օուկ-Գրոուվ գերեզմանատանը

Քաղաքական համոզմունքներով Բեյթսը միշտ ԱՄՆ հանրապետական կուսակցության կողմնակիցն է եղել։ Բայց 1924 թվականին խզել է կապերը հանրապետականների հետ՝ Ազգերի լիգային ԱՄՆ-ի մասնակցությանն ընդդիմանալու և ԱՄՆ դեմոկրատական կուսակցությունից Ջոն Դեվիսին՝ որպես նախագահության թեկնածու աջակցելու համար։ Բեյթսը հայտարարել է․ «Չնայած ես ծնվել և մեծացել եմ հանրապետական ճամբարում, ես չեմ կարող պաշտպանել Ուիլսոնի դավաճանությունը, և նրանց հրաժարվելը Ազգերի լիգայից՝ երկրի վրա խաղաղության մեր միակ հույսից»։

Սեքսուալ առումով Բեյթսը լեսբուհի էր և 25 տարի ապրել է Բոստոնյան ամուսնության մեջ զուգընկերուհու՝ Ուելսլի քոլեջի պատմության և քաղտնտեսության դասախոս Կեթրին Քոումենի հետ, մինչև նրա մահը՝ 1915 թվականը։

Քեթրին Բեյթսը մահացել է Ուելսլիում (Մասաչուսեթս նահանգ) և թաղված է Օուկ-Գրոուվ գերեզմանատանը՝ Ֆալմուտում։

## Ծանոթագրություններ

## Արտաքին հղումներ
*  The Origin of American Christmas Myth and Customs
*  (A site devoted to Miss Bates and Falmouth, Massachusetts)
* Falmouth Museums on the Green
* 
* Biography and Poetry

Կատեգորիա:1859 ծնունդներ
Կատեգորիա:1929 մահեր
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի կին գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի գրողներ
Կատեգորիա:Ամերիկացի երգահաններ
Կատեգորիա:Ամերիկացի մանկագիրներ
Կատեգորիա:Անձինք այբբենական կարգով
Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:Լեսբուհի գրողներ
Կատեգորիա:Մարտի 28 մահեր
Կատեգորիա:Օգոստոսի 12 ծնունդներ